24 Car. ZumPr, 
igitur maluit levem Sigonii opinionem sequi, quam oculos animumque 
aperire ad recipiendum verum. Tu igitur Aciliam legem repetundarum, 
terliam post Calpurniam IJuniamque, tenebis. Verum pergamus reliqua. 
5. Reus condemnatus quaestori aerarii publici praedes dare iube- 
tur in tantum quantum maior pars iudicum censuerit: si praedes dati 
non sint, bona publice possideantur. Quae res ante hanc legem captae 
sint, aestimentur simplo, quae post, duplo. Pecunia a quaestore aerarii 
iis, quibus adiudicata erit, solvatur triduo proximo quo satisfactum erit 
a condemnato; si non omnis pecunia redigi potuerit, in diebus x proxi- 
mis; exteri intra c dies per legatos auferant. 
6. De praevaricatione quaedam caventur, quae in eam senten- 
tiam videntur esse supplenda, ut praetor, si suspicatus fuerit praevari- 
catum esse accusatorem, i.e. collusisse cum reo, iudices ea de re in 
consilium mittat, et si maiori eorum parti visum fuerit, pronuntiet se 
nomen eius, qui causam dixerit, de reis non eximere, sed denuo accusandi 
potestatem facere ('). 
7. Denique praemia ei qui nomen rei detulerit, si is condemna- 
tus erit, statuuntur pro varia hominis condicione, ut, si civis Rom. non 
sit, ipse cum uxore liberisque et nepotibus ex filio civitatem Rom. tri- 
bumque eam, in qua reus census fuerit, aceipiat, praetereaque militiae va- 
catione, tamquam emeritis stipendiis, fruatur: item ut Latino, si in sua 
civitate manere velit, militiae vacatio et immunitas sit(?). Alia eivibus Ro- 
manis proposita fuerunt praemia, quorum descriptio nunc quidem perit, 
sed quae partim ad honorem (vacationem militiae, tribus optionem, si 
reus in honestiore census fuisset) partim ad pecuniam de litibus rei aesti- 
matis videntur pertinuisse. Hoc maxime capite Klenzius pag. 91 motum 
sese dicit ut haec fragmenta legis esse Serviliae agnosceret, immo propter 
(‘) Vide Reinium in Iure criminali Rom. accurate de improbitate accusatorum exponentem 
pag. 799 sqq. 
(2) Breviter annoto inscriptionem capitis [xxıv apud Klenz.] versu Lxxvır DE PROVO- 
CATIONE ....EQVE DANDA falsam esse, ac debere esse DE VACATIONE IMMVNI- 
TATEQVE DANDA. Si PROVOCATIONE re vera in aeneo fragmento invenitur, sicut 
est apud Gruterum pag. MXxx, cum sit apud Muratorium Tom. ıı p. DLxxIv PROVATION, 
mendum est incisoris, sicut versu LXXVI et LXXXII in tabula est VOCATIO, ubi perspicuum 
est debere esse VACATIO. De Latinis a civitatibus suis non repetendis versu LXXXV legitur. 
